ਰਿਜ਼ਵਾਨਾ ਯਾਸਮੀਨ

ਰਿਜ਼ਵਾਨਾ ਯਾਸਮੀਨ (ਜਨਮ: 4 ਸਤੰਬਰ 1990)  ਪਾਕਿਸਤਾਨ ਦੀ ਇੱਕ ਫੀਲਡ ਹਾਕੀ ਖਿਡਾਰਨ ਹੈ। ਉਹ ਰਾਸ਼ਟਰੀ ਟੀਮ   (ਨਵੰਬਰ 2020 ਤੱਕ) ਦੀ ਕਪਤਾਨ ਹੈ।

 ਕੈਰੀਅਰ 
ਯਾਸਮੀਨ ਨੇ 2006 ਵਿੱਚ ਆਪਣੇ ਕੈਰੀਅਰ ਦੀ ਸ਼ੁਰੂਆਤ ਕੀਤੀ  ਉਸਦੀ ਖੇਡਣ ਦੀ ਸਥਿਤੀ ਗੋਲਕੀਪਰ ਹੈ।

 ਰਾਸ਼ਟਰੀ 
ਰਾਸ਼ਟਰੀ ਮੁਕਾਬਲਿਆਂ ਵਿੱਚ ਯਾਸਮੀਨ WAPDA ਦੀ ਨੁਮਾਇੰਦਗੀ ਕਰਦੀ ਹੈ।  2016 ਵਿੱਚ ਇਸਲਾਮਾਬਾਦ ਵਿੱਚ ਆਯੋਜਿਤ ਰਾਸ਼ਟਰੀ ਮਹਿਲਾ ਚੈਂਪੀਅਨਸ਼ਿਪ ਵਿੱਚ ਉਸਨੂੰ ਟੂਰਨਾਮੈਂਟ ਦੀ ਸਰਵੋਤਮ ਗੋਲਕੀਪਰ ਘੋਸ਼ਿਤ ਕੀਤਾ ਗਿਆ ਸੀ। 

 ਅੰਤਰਰਾਸ਼ਟਰੀ 
2006 ਵਿੱਚ, ਯਾਸਮੀਨ ਕੁਆਲਾਲੰਪੁਰ, ਮਲੇਸ਼ੀਆ ਵਿੱਚ ਆਯੋਜਿਤ 2006 ਏਸ਼ੀਅਨ ਖੇਡਾਂ ਦੇ ਕੁਆਲੀਫਾਇਰ ਲਈ ਟੀਮ ਦੇ ਨਾਲ ਸਟੈਂਡਬਾਏ ਵਿੱਚੋਂ ਇੱਕ ਸੀ।  2010 ਵਿੱਚ, ਉਹ ਬੈਂਕਾਕ, ਥਾਈਲੈਂਡ ਵਿੱਚ ਆਯੋਜਿਤ 2010 ਏਸ਼ੀਆਈ ਖੇਡਾਂ ਦੇ ਕੁਆਲੀਫਾਇਰ ਵਿੱਚ ਮੁਕਾਬਲਾ ਕਰਨ ਲਈ ਚੁਣੀ ਗਈ ਟੀਮ ਦਾ ਹਿੱਸਾ ਸੀ। 

ਉਸਨੇ ਸਤੰਬਰ 2013 ਵਿੱਚ ਬੈਂਕਾਕ, ਥਾਈਲੈਂਡ ਵਿੱਚ ਆਯੋਜਿਤ ਦੂਜੇ ਏਸ਼ੀਅਨ ਹਾਕੀ ਚੈਲੇਂਜ ਵਿੱਚ ਭਾਗ ਲਿਆ। ਜਿਸ ਦੌਰਾਨ ਉਸਨੇ 6 ਕੈਪਸ ਹਾਸਲ ਕੀਤੇ। 

2016 ਵਿੱਚ, ਉਹ ਉਸ ਟੀਮ ਦਾ ਹਿੱਸਾ ਸੀ ਜੋ ਬੈਂਕਾਕ, ਥਾਈਲੈਂਡ ਵਿੱਚ ਆਯੋਜਿਤ ਕੀਤੇ ਗਏ ਚੌਥੇ ਮਹਿਲਾ ਏਸ਼ੀਅਨ ਹਾਕੀ ਫੈਡਰੇਸ਼ਨ ਕੱਪ ਦੇ ਸੈਮੀਫਾਈਨਲ ਵਿੱਚ ਪਹੁੰਚੀ ਸੀ। ਇਹ ਪਹਿਲੀ ਵਾਰ ਸੀ ਜਦੋਂ ਰਾਸ਼ਟਰੀ ਟੀਮ ਟੂਰਨਾਮੈਂਟ ਦੇ ਸੈਮੀਫਾਈਨਲ 'ਚ ਪਹੁੰਚੀ ਸੀ। 

2017 ਵਿੱਚ, ਯਾਸਮੀਨ ਨੂੰ ਬਾਂਦਰ ਸੇਰੀ ਬੇਗਾਵਨ, ਬਰੂਨੇਈ ਵਿੱਚ ਆਯੋਜਿਤ ਏਸ਼ੀਅਨ ਹਾਕੀ ਚੈਲੇਂਜ ਲਈ ਕਪਤਾਨ ਨਿਯੁਕਤ ਕੀਤਾ ਗਿਆ ਸੀ।  ਇਹ ਅਸਲ ਵਿੱਚ ਛੇ ਦੇਸ਼ਾਂ ਦਾ ਟੂਰਨਾਮੈਂਟ ਸੀ  ਪਰ ਇਸ ਦੇ ਸ਼ੁਰੂ ਹੋਣ ਤੋਂ ਪਹਿਲਾਂ ਹੀ ਤਿੰਨ ਟੀਮਾਂ ਬਾਹਰ ਹੋ ਗਈਆਂ। ਪਾਕਿਸਤਾਨ ਨੇ ਹਾਂਗਕਾਂਗ ਨੂੰ ਹਰਾਇਆ ਅਤੇ ਬਰੂਨੇਈ ਤੀਜੇ ਸਥਾਨ 'ਤੇ ਰਿਹਾ।

ਯਾਸਮੀਨ ਨੇ ਬੈਂਕਾਕ, ਥਾਈਲੈਂਡ ਵਿੱਚ 2018 ਏਸ਼ੀਆਈ ਖੇਡਾਂ ਦੇ ਕੁਆਲੀਫਾਇੰਗ ਟੂਰਨਾਮੈਂਟ ਵਿੱਚ ਰਾਸ਼ਟਰੀ ਟੀਮ ਦੀ ਅਗਵਾਈ ਕੀਤੀ।   ਉੱਥੇ ਟੀਮ ਨੇ ਆਪਣੇ ਪੰਜ ਮੈਚ ਗੁਆਏ, ਸੱਤਵੇਂ ਸਥਾਨ ਵਾਲੇ ਇੰਡੋਨੇਸ਼ੀਆ ਦੇ ਖਿਲਾਫ ਇੱਕ ਵਿੱਚ 3-0 ਦੇ ਸਕੋਰ ਨਾਲ ਜਿੱਤ ਦਰਜ ਕੀਤੀ, ਟੂਰਨਾਮੈਂਟ ਵਿੱਚ ਉਸਦਾ ਇੱਕੋ ਇੱਕ ਗੋਲ ਸੀ। ਟੀਮ ਛੇਵੇਂ ਸਥਾਨ 'ਤੇ ਰਹੀ ਅਤੇ ਖੇਡਾਂ ਲਈ ਕੁਆਲੀਫਾਈ ਨਹੀਂ ਕਰ ਸਕੀ। ਯਾਸਮੀਨ ਨੇ ਕਜ਼ਾਕਿਸਤਾਨ ਅਤੇ ਸਿੰਗਾਪੁਰ ਦੇ ਖਿਲਾਫ ਟੂਰਨਾਮੈਂਟ ਦੌਰਾਨ 4 ਮੈਚਾਂ ਵਿੱਚ ਬਾਹਰ ਬੈਠੀ ਰਹੀ, ਪਰ ਖੇਡਣ ਦਾ ਮੌਕਾ ਨਹੀਂ ਮਿਲਿਆ। 

2013 ਅਤੇ 2018 ਦੇ ਵਿਚਕਾਰ ਯਾਸਮੀਨ ਨੇ 18 ਮੈਚ ਖੇਡੇ ਜਿੰਨਾਂ ਵਿੱਚੋ ਉਸ ਦੀ ਟੀਮ ਨੇ 4 ਮੈਚ ਜਿੱਤੇ ਅਤੇ  12 ਜਨਵਰੀ 2018 ਤੱਕ, ਉਸਨੂੰ 20 ਅੰਤਰਰਾਸ਼ਟਰੀ ਮੈਚ ਖੇਡਣ ਦਾ ਮੌਕਾ ਮਿਲਿਆ। 

 ਸਮਾਗਮਾਂ ਵਿੱਚ ਸ਼ਮੂਲੀਅਤ ਕੀਤੀ 

 ਏਸ਼ੀਅਨ ਗੇਮਜ਼ ਹਾਕੀ ਕੁਆਲੀਫਾਇਰ: 2018
 ਏਸ਼ੀਅਨ ਹਾਕੀ ਫੈਡਰੇਸ਼ਨ (ਏ.ਐੱਚ.ਐੱਫ.) ਕੱਪ: 2012, 2016
 ਏਸ਼ੀਅਨ ਹਾਕੀ ਚੈਲੇਂਜ: 2013, 2017
 30ਵਾਂ ਸੁਰਜੀਤ ਸਿੰਗ ਹਾਕੀ ਟੂਰਨਾਮੈਂਟ 2014 ਜਲੰਧਰ, ਭਾਰਤ 

 ਹਵਾਲੇ 

ਸ਼੍ਰੇਣੀ:ਜਨਮ 1990
ਸ਼੍ਰੇਣੀ:ਜ਼ਿੰਦਾ ਲੋਕ